বিয়ে মানেই খরচের বহর। লোক খাওয়ানো থেকে বিয়ের পোশাক সব কিনে ফেললেও, সোনার দাম নিয়ে কপালে ভাঁজ পড়ে। এবার সেই বিয়ের মরসুমেই খুশির খবর। বাজারে কমল সোনার দাম। শনিবার এক ধাক্কায় সোনার দাম ৬০ টাকা কমল। 
এক সর্বভারতীয় সংবাদমাধ্যমের প্রতিবেদন থেকে জানা গিয়েছে, প্রতি ১০ গ্রামে ৬০ টাকা কমেছে সোনার দাম। শুক্রবার দিল্লির বাজারে ১০ গ্রাম সোনার দাম ৮০ টাকা কমেছিল। 
বাজারে স্থানীয় স্বর্ণকার ও খুচরো ব্যবসায়ীদের চাহিদা কমেছে। এবং বিশ্ব বাজারেও এর যথেষ্ট প্রভাব পড়ছে বলে সোনার দাম কমেছে। 
প্রতিবেদনটি থেকে জানা গিয়েছে, রুপোয় কেজি প্রতি ২৮০ টাকা কমে গিয়েছে বলে জানা গিয়েছে। বিয়ের মরসুমে সোনার দাম এতটা কমার ফলে মধ্যবিত্তের মুখে হাসি ফুটেছে। সংশ্লিষ্ট মহল এমনই মনে করছে।